google/wiki40b huggingface dataset:
Trefningen ved Ratan

Bakgrunn

Den russiske arméen hadde i løpet av 1808 skaffet seg kontroll over hele området som i dag er Finland og i begynnelsen av 1809 rykket de frem sørover gjennom Västerbotten. På tross av en vanskelig militær situasjon lyktes Sverige å mobilisere til et motangrep, en ekspedisjonsstyrke på 120 fartøyer og 10 000 mann ble sendt fra Stockholm for å landsettes ved Ratan. Planen var at disse troppene skulle gjennomføre en knipetangsmanøver ved hjelp av den sørlige arméen som befant seg ved Öreelv, sør for Umeå.
Den russiske styrkesjefen, general Nikolaj Kamenskij mottok meldinger om den svenske ilandstigningen og innså at hans situasjon ikke var god. Han beordret umiddelbart retrett nordover og gjennom en krigslist sørget han for at den svenske styrken, ledet av generalmajor Eriksson ble igjen ved Öreelven. På 36 timer marsjerte den russiske styrken 80 kilometer og støtte da sammen med den svenske styrken under ledelse av general Wachtmeister i Sävar.
Der ble det et 8 timer langt slag. Wachtmeister var usikker på utviklingen på slagfeltet, fryktet å bli omringet og beordret retrett til Djäkneboda. Der plasserte han ut sine styrker og hadde en meget bra utgangsposisjon. Det var bare en smal korridor hvor russerne kunne passere og det ville være lett for det svenske artilleriet å beskyte fiende. Wachtmeister ble imidlertid igjen urolig for at hans styrker skulle bli innringet og innen det ble noe sammentreff beordret han ny retrett, nå til Ratan.

Slagets gang

Straks før klokken 1500 den 20. august strømmet de russiske soldatene inn i Ratan, der ble de møtt av en ødeleggende artilleriild fra kanonsluppene. På Ledskär var det ytterligere syv kanoner og på Rataskär to som ga uavbrutt ild inn mot byen. Striden pågikk i fire timer. Fram mot klokken 8 på kvelden innså Kamenskij at situasjonen var håpløs og beordret retrett.
Samme kveld sammenkalte han et møte med general Wachtmeister og truet med å angripe på nytt om ikke svenskene avseilte fra Ratan. Den 22. august om morgenen ble de svenske troppene etter ordre av admiral Puke tatt ombord og dagen etter seilte de tilbake til Umeå, hvorpå general Kamenskij kunne fortsette sin retrett til Piteå for å forkorte sine forsyningslinjer.

Etterspill

Den 17. september 1809 ble fredsavtalen mellom Russland og Sverige undertegnet ved freden i Fredrikshamn, den innebar at riket ble delt og den finske delen ble lagt under Russland. Etter krigen var slutt og beboerne i Ratan vendte tilbake til sin sønderskutte by startet den svenske arméen en innsamling til byboerne. Over 590 riksdaler ble samlet inn, noe som var en anseelig sum.
Noe som er et mysterium for historikerne er at man ikke har funnet noen massegraver med de som ble drept ved Ratan. En teori er at likene ble senket i havet, men det er hverken skriftlige eller muntlige kilder for dette.
I Ratan er det idag et minnesmerke og en krigsgrav. I graven ligger fenrik Hägerflycht som ble såret i kampene ved Ratan og siden døde av sine skader. Minnesmerket er over Johan Nisbeth som falt i kampene, men hvis lik aldri ble funnet.
Parischasia

Utseende

Middelsstore, slanke, gulbrune trebukker med forkortede dekkvinger. Antennene er litt over halvparten så lange som kroppen, kraftig fortykkede mot spissen. Pronotum er tønneformet, litt lengre enn bredt. Dekkvingene er litt innsvingende på sidene, dekker omtrent halvparten av bakkroppens lengde. Beina er nokså lange og tynne, lårene litt klubbeformede.

Utbredelse

Slekten er utbredt i Fransk Guyana og Brasil.
Dirphiella

Utseende

Middelsstore (vingespenn 50-80 millimeter), spinkle og bredvingede, brunlige påfuglspinnere uten øyeflekker på vingene. Ellers varierer artene en del, forvingen kan være ensfarget eller ha svarte striper, bakvingen kan være hvit med mørk kant, eller begge vingepar kan være ganske bleke.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Slekten er utbredt i Mexico og Guatemala.
Lincoln Beachey

Oppvekst

Lincoln Beachey fulgte i sin eldre bror Hillarys fotspor, og ble bakkemannskap for luftskipspilot Thomas Scott Baldwin. Han var med på å bygge luftskipet «California Arrow», og var bare 17 år gammel da han i 1905 fløy i luftskip for første gang. Senere hjalp han til med å konstruere og bygge et raskere, mer aerodynamisk luftskip, som ble kjent som «Beachey-Baldwin-luftskipet».
I 1910 førte han sin egen «Beachey-Knabenshue Racing Airship»-ballong på flystevnet «Los Angeles International Air Meet» på Dominguez Field i Los Angeles. På det samme stevnet fløy han også et fly med faste vinger langs en opptegnet bane, i en høyde av 30 meter. Det var også på dette stevnet at broren Hillary var pilot på et fly for første gang (det dreide seg om et fly av typen Gill-Dosh Curtiss).
I 1911 under et Air Show i Los Angeles gjennoførte Beachey den første vellykkede utflating etter en motorsvikt som forårsaket at flyet hans gikk inn i et spinn fra en høyde på over 1 000 meter. Ingen tidligere pilot hadde overlevd en lignende situasjon. Senere ble Beachey en del av flypioneren Glenn Curtiss' Air Show. Ukjent med Curtiss' design, havarerte han tre ganger mens han lære å fly disse flyene, men snart oppnådde han å mestre denne nye konstruksjonen.
I juni utlyste arrangørene av det US.-kanadiske karneval 1 000 dollar til den første person som fløy et fly over Niagarafallene. Beachey svarte på utfordringen med sitt Curtiss D biplan og 27. juni 1911 tok Beachey av i duskregn og fløy over den nederste fallet av Niagarafossen, så ovenfor American Falls foran anslagsvis 150 000 tilskuere. Mens han katret gradvis, sirklet Beachey sitt fly over fossen flere ganger. Etter at han hade fullført dette, stupte han ned i fossens dis, og flatet ut 6 meter over overflaten på Niagara-elven. Så fløy han under Honeymoon Bridge 6 sju m over stryket og ned langs Niagara Gorge. Lokale aviser beskrev hans fly som så ut som «en istykkerslått appelsinkasse».
Tovinger

Larvestadiet

Larvene har vanligvis bitende munndeler, men mangler ben. Alle tovinger gjennomgår en fullstendig forvandling.

Sykdomsbærere

Mange tropiske arter kan være smittebærere av farlige sykdommer.

Historie

Man regner med at tovingene oppstod som gruppe i begynnelsen av Trias-tiden. De eldste kjente fossilene som er utvetydige tovinger plasseres i familien Grauvogeliidae og er mellom 247-242 millioner år gamle. I løpet av forholdsvis kort tid i Trias dukket det opp en god del grupper av mygg og fluer som ligner nålevende former i større eller mindre grad. Fra slutten av Perm-tiden, mellom 260-250 millioner år før nåtid kjenner man gruppen Protodiptera, som hadde to par vinger men disse hadde et årenett som ligner sterkt på primitive mygg. Det er sannsynlig at Protodiptera representerer et mellomledd i utviklingen som ledet fra skorpionflue-lignende insekter til tovinger.
Simpsons paradoks

Simpsons paradoks (også kalt Yule-Simpson-effekten) er at statistiske resultater fra en analyse av aggregert data, kan gi et annet resultat enn hva som er tilfelle i en statistisk analyse på gruppenivå.
Fenomenet har vært kjent blant statistikere i mange år, men kan ikke sies å være kjent blant allmennheten. Det er viktig å ta hensyn til dette fenomenet dersom statistikk brukes som underlag for kausalitetsslutninger (dvs. at noe er årsak til noe annet).
APG IV-systemet

APG IV-systemet (Angiosperm Phylogeny Group IV system) er en nyere klassifikasjon for blomsterplanter i hovedsak basert på molekylære data. Klassifikasjonen er utarbeida av «The Angiosperm Phylogeny Group» (APG) som er en uformell, internasjonal gruppe av botanikere. Denne fjerde av gruppas systemer ble publisert i 2016, 7 år etter det forrige (APG III-systemet) og 18 år etter det første (APG-systemet).
En lineær liste over familier som er nyttig for herbarier og floraverk som ønsker å bruke APG III-systemet ble publisert som appendiks til det oppdaterte systemet. I tillegg ble en liste over familier i de enkelte ordnene gitt som tilleggsmateriale på nettstedet.

Kommentarer til APG IV-systemet

APG IV-systemet beholder alle ordnene som ble beskrevet i APG III og definerer 5 nye slik at det totale antallet når 64. De nye ordenene er: Boraginales, Dilleniales , Icacinales, Metteniusiales og Vahliales. 
APG IV anerkjenner 416 familier som er 3 flere enn forrige system. I tillegg er det gjort endringer i en rekke familier. 
Når det gjelder grupperinger over ordensnivå definerer APG IV to nye uformelle grupper: «over-rosider» (superrosids) og «over-asterider» (superasterids). 
Grupper over ordensnivå: magnolider, enfrøbladete med undergruppe commelinider, ekte tofrøbladete, som har to undergrupper, over-rosider med bl.a. rosider (med undergruppene fabider og malvider) og over-asterider med bl.a. asterider (med undergruppene lamiider og campanulider).
Her følger en oversikt over ordner med antall familier i parentes:
Amborellales (1), Nymphaeales (3), Austrobaileyales (3), Canellales (2), Piperales (3), Magnoliales (6), Laurales (7), Chloranthales (1), Acorales (1), Alismatales (14), Petrosaviales (1), Dioscoreales (3), Pandanales (5), Liliales (10), Asparagales (14), Arecales (2), Commelinales (5), Zingiberales (8), Poales (14), Ceratophyllales (1), Ranunculales (7), Proteales (3), Trochodendrales (1), Buxales (1), Gunnerales (2), Dilleniales (1), Saxifragales (15), Vitales (1), Zygophyllales (2), Fabales (4), Rosales (9), Fagales (7), Cucurbitales (8), Celastrales (2), Oxalidales (7), Malpighiales (35), Geraniales (3), Myrtales (9), Crossosomatales (7), Picramniales (1), Huerteales (3), Sapindales (9), Malvales (10), Brassicales (17), Berberidopsidales (2), Santalales (7), Caryophyllales (38), Cornales (7), Ericales (22), Icacinales (2), Metteniusales (1), Garryales (2), Gentianales (5), Boraginales (1), Vahliales (1), Solanales (5), Lamiales (24), Aquifoliales (5), Asterales (11), Escalloniales (1), Bruniales (2), Paracryphiales (1), Dipsacales (2), Apiales (7) + 7 uplasserte slekter.

Klassifikasjon

I motsetning til ved publiseringa av APG III ble det ikke gitt noen revidert høyere nivås gruppering for APG IV (se APG III-systemet, )
«Start» (fly)

«Start» er Norges første fly. Det er et Rumpler Taube monoplan, og ble kjøpt i Tyskland for kr. 30 000,-. Flyet ankom Horten 25. mai 1912. Pengene til innkjøp av flyet var skaffet til veie ved innsamling i regi av Undervandsbaaten «Kobben»s Flyvekomite, bestående av befalet på nevnte fartøy. Initiativtaker var nestkommanderende, sekondløytnant Hans Fleischer Dons. En av dem som bidro mest i innsamlingen var kong Haakon VII.  
Den første flyturen var 1. juni samme år, med løytnant Dons ved spaken. Turen gikk fra Gannestad ved Borre utenfor Horten, tok en runde over Karljohansvern, så over fjorden til Moss, videre til Øra utenfor Fredrikstad, der flyet landet. Turen var 48 kilometer lang og varte i 35 minutter. Dons fikk mye heder og berømmelse, og fikk skriftlige gratulasjoner fra Kongen og regjeringen.
Ettersom den første flygningen kom brått på både presse og publikum, ble det arrangert en ny flygning uken etter, den første offisielle flygning i Norge. Det var kalt ut 800 soldater fra Fredrikstad for å holde orden på publikum, som ble anslått til 10 000 personer.  Dons, fremdeles uten flysertifikat, skulle på denne turen ha med en passasjer. Han hadde valgt ut kaptein Carsten Tank-Nilsen fra «Kobben»s Flyvekomite.
Den 1. august 1912 ble «Start» gitt som gave fra Flyvekomiteen til Marinen. Marinens Flyvevaaben ble stiftet i 1916. «Start» er tatt vare på, og er utstilt i Forsvarets flysamling på Gardermoen.
50 års-jubileet for den historiske flyvningen ble markert stort i 1962, hvor blant annet postvesenet ga ut et eget «Start-frimerke».
Balyana

Utseende

Middelsstore (6 - 9,5 millimeter), avlange, gulbrune til svarte bladbiller. Hodet er nokså lite, antennene nokså spinkle og 7-10-leddete. Hodet er temmelig lite, pronotum avrundet firkantet, grovt og dypt punktert. Dekkvingene er jevnbrede med 10 oppbrutte punktrader av svært grove punkter. Beina er korte og kraftige.

Levevis

Både larver og voksne lever på enfrøbladete planter og eter fra dem. Vertsartene tilhører palmefamilien.

Utbredelse

Slekten er utbredt i det østlige og sørøstlige Afrika, og på Madagaskar.
Storstraumen

Storstraumen ligger i Otravassdraget i Bygland kommune i Aust-Agder. Stedet er en naturlig barriere mellom øvre del (Åraksfjorden) og nedre del av Byglandsfjorden og et av de trangeste punktene i hele elveløpet.
Fra gammelt av var Byglandsfjorden mye lavere enn Åraksfjorden. For å sikre båttrafikken mellom de to delene av fjorden ble det anlagt sluse ved Storstraumen.

Slusene

Etter at det ble bygget en kraftstasjon og demning nord for Evje, steg vannstanden i Byglandsfjorden med ca. 5 meter og etter dette var det ikke nødvendig med sluser. De er likevel i bruk når dampbåten DS «Bjoren» går sin sommerrute. Slusene ble fornyet i juli 2006.
Riksvei 9 går i bro over Storstraumen, og ved slusene er en rasteplass anlagt. Denne ble avstengt av Statens vegvesen i 2013 med henvisning til at den skulle være farlig, noe som vakte sterke reaksjoner lokalt. Ved siden av en nyere veibro, er også en gammel buebro i stein fra 1909 bevart.
That Night

Eurovision Song Contest

I januar 2019 ble Latvia trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Latvia hadde startnummer 5. Sangen ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.
SAAB Sonett

SAAB Sonett er en serie sportsbiler produsert av SAAB.
Saab Sonett ble introdusert i 1956 og ble utviklet i flere versjoner. Den delte teknologi med andre samtidige SAAB-modeller. Innledningsvis ble den kalt  Saab 94. Sonett II og III gikk også under navnet Saab 97. På 1950-tallet foreslo Rolf Mellde at Saab skulle produserte et lite antall toseter sportsvogner siden racingregler gjorde deltagelse med de vanlige bilene umulig. Saab fikk ikke trimme sine modeller så mye som det var behov for. 
Rolf Mellde designet selv bilen og produserte modellen i Åsaka utenfor Trollhättan. Prosjektet ble gjennomført under stort hemmelighetskremmeri.
Istanbul-konvensjonen

Istanbul-konvensjonen, formelt Europarådets konvensjon om forebygging og bekjempelse av vold mot kvinner og vold i nære relasjoner, er en internasjonal konvensjon for å forebygge og bekjempe vold mot kvinner og vold i nære relasjoner. Stortinget vedtok i 2017 å ratifisere konvensjonen, og den ble dermed norsk lov.
Som ledd i overvåkningen av implementeringen av konvensjonen velger statspartene en ekspertgruppe mot vold mot kvinner og vold i nære relasjoner (GREVIO). Rachel Eapen Paul fra Norge ble innvalgt i ekspertgruppen i 2018 etter å ha blitt fremmet som Norges kandidat av Utenriksdepartementet.
Boris og Gleb

Boris og Gleb var to av sønnene til storfyrst Vladimir I. I 1015 sendte faren sønnen Boris på tokt mot petsjenegerne. Mens han var der, døde hans far. Den eldste sønnen, Svjatopolk I overtok da tronen. For å sikre seg at brødrene ikke skulle ta fra ham tronen, lot Svjatopolk I drepe først den religiøse, uselviske Boris, som også de militære og folket satte høyt. Deretter ble også broren Gleb drept. 
I Nestorkrøniken og flere andre russiske krøniker fortelles det om under som skjedde ved brødrenes grav. I 1071 ble de utropt til helgener av den russisk-ortodokse kirke. Minnedagen eer 2. mai, den dag i 1072 som deres ben ble ført til den borisogglebske kirke, en kirke som ble bygget til deres ære i Vysjhorod. Sener ble mange kirker og kloster i Russland viet til Boris og Gleb. Byen Borisoglebsk har navn etter dem, likeså stedet Boris Gleb på grensa mellom Russland og Norge. 
En bok med legenden om Boris og Gleb kom ut på russisk i 1860.

Galleri

Noen kirker oppkalt etter Boris og Gleb:
Caribbomerus

Utseende

Små, avlange og slanke, lysbrune trebukker. Antennene er tynne og betydelig lengre enn kroppen. Pronotum er tønneformet, lengre enn bredt. Dekkvingene er jevnbrede. Beina er nokså tynne.

Utbredelse

Slekten er hovedsakelig utbredt i Vestindia, men kjennes også fra Mexico og Brasil.
Fylkesvei 2152

Fylkesvei 2152 går mellom Skjefstadfossen og Østerhaug i Elverum kommune. Veien er 701 meter lang.
Frem til 2019 hadde veien betegnelsen Fylkesvei 555.
Takeshi Mizuuchi

Karriere

Takeshi Mizuuchi startet sin profesjonelle karriere i Urawa Reds i 1991. Han har også spilt for Brummell Sendai.
Amnesi

Amnesi (gresk: Ἀμνησία amnesia; hukommelsestap) er minnetap, eller tap av evne til å danne nye minneinntrykk. Amnesi kan være av kortvarig, forbigående karakter (for eksempel ved alkoholrus eller hjernerystelse eller ved epileptiske anfall) eller av mer varig art (eksempelvis etter nærdrukning, langvarig hjertestans eller ulike demenslidelser).

Retrograd amnesi

Pasienten har ikke minne om det som har skjedd et tidsrom før hendelsen.

Anterograd amnesi

Pasienten har problemer med å lagre minneinntrykk for det som skjer etter at skaden har inntruffet. Et kjent eksempel på denne type skade er det verdenskjente tilfellet HM som fikk en total anterograd amnesi etter at store deler av begge tinninglapper inkludert hippocampus ble kirurgisk fjernet for å motvirke epileptiske anfall. Han manglet etter dette fullstendig evne til å danne episodiske minneinntrykk, selv om han demonstrerte god evne til ferdighetslæring.
En rekke sykdommer, stoffer eller ytre påvirkninger kan gi hukommelsesvansker. Hjernerystelser, traumatiske hodeskader, hjerneslag, svulst, operative inngrep i hjernen, hjernesykdommer), epilepsi, føling ved diabetes eller ved bruk av alkohol eller narkotikum. Demens som skyldes progredierende degenerative prosesser i hjernen, preges ofte av hukommelsesvansker, og er ofte det tidligste tegnet på demens-lidelse.

Psykogen amnesi

Man kan også, ganske sjelden, se psykologisk fremkalte erindringsvansker som er forbundet ved dissosiative lidelser. Dissosiativ amnesi betegner hukommelsestap uten kjent organisk årsak som vanligvis omfatter minne for viktige, psykologisk ladete, ofte traumatiske, hendelser av nyere dato. Vanligvis er hukommelsestapet partielt og tematisk selektivt. Ved dissosiativ fugue ser man at personer som utviser dissosiativ amnesi vandrer hjemmefra og beveger seg omkring tilsynemessig hensiktsstyrt og med evne til å ivareta grunnleggende egenomsorg og uten påfallende tap av ferdigheter og kunnskaper bortsett fra at de ikke kan redegjøre for seg selv og sin egen historie. Dissosiative amnesier pleier vanligvis å avta relativt hurtig. For øvrig kan symptomatologi med lette (ofte subjektive), hukommelsesvansker, være forbundet med depressive lidelser eller angstlidelser.
Canthonidia

Utseende

Middelsstore, brede og hvelvede, litt matt metallisk fargede skarabider. Hodet er bredt og skovlformet med to korte, trekantede tenner ved forkanten. Pronotum er over dobbelt så bredt som langt, bredt innskåret foran, ytterkantene rundet med en knekk på midten. Dekkvingene er hvelvede, nokså korte, med rekker av korte børster.

Utbredelse

Slekten er kjent fra Fransk Guyana og Bolivia.
Vinflaske

Vinflasker er flasker av -vanligvis farget glass, som brukes til å oppbevare forskjellige slags vin på.

Flaskens opprinnelse

Grekere og romere brukte fra gammelt av amforaer, til å ha vinen i. Glassflasken var en viktig oppfinnelse for vinens utvikling. Glassflasken i kombinasjon med en kork gjorde det mulig, å lagre vin mer langvarig.

Flaskens farge

Glasset var vanligvis farget for å beskytte vinen mot påvirkning av lys.
Hvitvinsflasker inneholdt ofte unge viner som ikke skulle lagres lenge, og kunne være relativt lite innfarget. Tradisjonelt var rhinskvinflaskene grønne, mens vinene fra Moseldalen oftest var brune. Begge flaskene var slanke og tynne i halsen, med flat bunn
Stockmanns varehus

Stockmanns varehus i Helsingfors sentrum er Finlands største kjøpesenter, med 17 millioner besøkende hvert år. Senteret er flaggskipet i det finske Stockmannkonsernet, og er Nordens største kjøpesenter, målt i omsetning og areal.
Varehuset fyller hele kvartalet Gasellen mellom Alexandersgatan, Mannerheimvägen, Esplanadparken og Centralgatan, og er tegnet av Sigurd Frosterus. Huset sto ferdig i 1930. Hovedinngangen ligger i nordvest, ut mot Tre Smeders plats, i krysset mellom Alexandersgatan og Mannerheimvägen. Over inngangen finnes Stockmanns klocka, som regnes som et viktig møtepunkt.
Stockmanns logo er en grønn S, som symboliserer en rulletrapp. Finlands første rulletrapper fantes nettopp i dette huset.

Historie og fremtid

Varehuset sto ferdig i 1930. I 1989 overtok man den siste delen av kvartalet da Argoshuset, bygd i 1897, ble knyttet til varehuset.
Et utbyggingsarbeid ble ferdig i 2010. Senteret ble utvidet med 10 000 km² til sammenlagt 50 000 km². Med dette ble senteret et av verdens største varehus. Utvidelsen gikk både i høyden og dybden.
Prosjektet kostet 125 mill €, og beregnes å øke senterets årlige omsetning med 50 mill €.
Eskil Kinneberg

Internasjonal karriere

Kinneberg har lagt bak seg en fantastisk juniorkarriere, og kan også vise til gode resultater på seniornivå. I 2016 var Eskil Kinneberg på Norges lag som tok sølv under europamesterskapet i tsjekkiske Jeseník. Han løp første etappe på Norges lag som ble verdensmestre i stafett under VM i Estland i 2017. Året etter ble Norge europamestre i stafett for første gang på herresiden. Eskil løp igjen første etappe. Ved begge anledningene var Magne Dæhli og Olav Lundanes de øvrige løperne på Norges vinnerlag. Kinneberg ble verdensmester individuelt under VM i Latvia i 2018 da han vant mellomdistansen med seks sekunders margin ned til sveitsiske Daniel Hubmann. Han ble stafettverdensmester med Norge for andre år på rad etter å ha løpt andre etappe på Norges vinnerlag som ellers bestod av Gaute Hallan Steiwer og Magne Dæhli,

Klubbkarriere

Hans største klubbmeritt er at han som ankermann for IFK Göteborg løp inn til seier i Tiomila 2015. Romerikingen spurtslo Halden SKs Magne Dæhli og Kalevan Rastis Thierry Gueorgiou. Han løp niende og nest siste etappe for IFK Göteborg da de vant Tiomila for andre gang i 2017. Han løp igjen siste etappe da de forsvarte seieren i 2018. Han løp niende etappe da IFK Göteborg forsvarte seieren på Tiomila igjen 2019
Scybalophagus

Utseende

Middelsstore (6-15 millimeter), brede, ovale, matt brunsvarte skarabider, noen ganger med noe bronseglans. Hodet er skovlformet uten horn, med to tenner på forkanten. Dekkvingene er hvelvede og mer eller mindre knudrete.

Utbredelse

Slekten er utbredt i Sør-Amerika.